ΑΠΟΦΑΣΕΙΣ
Αριθμ. Γ5α/Γ.Π.οικ.424
Εκπαίδευση στην Ιατρική Ειδικότητα της Πλαστικής, Επανορθωτικής και Αισθητικής Χειρουρ-
γικής.
Ο ΥΦΥΠΟΥΡΓΟΣ ΥΓΕΙΑΣ
Έχοντας υπόψη:
1. Τις διατάξεις:
α. του ν. 1278/1982 «Για σύσταση Κεντρικού Συμβουλίου Υγείας» (Α’ 105),
β. της παρ. 1 του άρθρου 31 του ν. 1397/1983 «Εθνικό
σύστημα υγείας» (Α’ 143),
γ. της παρ. 5Α του άρθρου 21 του ν. 3580/2007 «Προμήθειες Φορέων εποπτευομένων από το Υπουργείο
Υγείας και Κοινωνικής Αλληλεγγύης και άλλες διατάξεις»
(Α’ 134),
δ. του άρθρου 6 του ν.δ. 3366/1955 «Περί ασκήσεως
του ιατρικού επαγγέλματος και ιατρικών ειδικοτήτων και
άλλων τινών διατάξεων» (Α’ 258),
ε. του π.δ. 121/2017 «Οργανισμός του Υπουργείου
Υγείας» (Α’ 148),
στ. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
2. Την υπ’ αρ. 37310/09-07-2023 κοινή απόφαση του
Πρωθυπουργού και του Υπουργού Υγείας «Ανάθεση
αρμοδιοτήτων στον Υφυπουργό Υγείας, Μάριο Θεμιστοκλέους» (Β’ 4435),
3. Την υπό στοιχεία Γ5α/Γ.Π.οικ.64843/29-08-2018
υπουργική απόφαση «Σύσταση, μετονομασία ιατρικών
ειδικοτήτων, καθορισμός χρόνου και περιεχομένου
άσκησης για την απόκτηση τίτλου ειδικότητας» (Β’ 4138),
4. Την υπό στοιχεία Γ4δ/Γ.Π.οικ.37686/11-07-2024
υπουργική απόφαση «Καθορισμός της διαδικασίας
τοποθέτησης ιατρών στα Νοσηλευτικά Ιδρύματα προς
απόκτηση ειδικότητας» (Β’ 4576),
5. Την υπ’ αρ. 1218/19-09-2023 απόφαση της Διοικούσας Επιτροπής του Κεντρικού Συμβουλίου Υγείας (ΚΕ.Σ.Υ.)
«Εκπαίδευση στην Ιατρική Ειδικότητα της ΠΛΑΣΤΙΚΗΣ
ΕΠΑΝΟΡΘΩΤΙΚΗΣ ΚΑΙ ΑΙΣΘΗΤΙΚΗΣ ΧΕΙΡΟΥΡΓΙΚΗΣ»
όπως έγινε δεκτή από τον Υφυπουργό Υγείας,
6. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογι-
σμού, σύμφωνα με την υπό στοιχεία Β2α, Β1α/οικ.65510/
18-12-2024 εισήγηση της περ. ε’ της παρ. 5 του άρθρου 24 του ν. 4270/2014 «Αρχές δημοσιονομικής διαχεί-
ρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143) του
Προϊστάμενου της Γενικής Διεύθυνσης Οικονομικών
Υπηρεσιών του Υπουργείου Υγείας, αποφασίζουμε:
Εγκρίνουμε το αναλυτικό εκπαιδευτικό πρόγραμμα και
το βιβλιάριο εκπαίδευσης ειδικευομένων, για την άσκηση των ιατρών στην ιατρική ειδικότητα της Πλαστικής,
Επανορθωτικής και Αισθητικής Χειρουργικής.
Άρθρο 1
ΓΕΝΙΚΕΣ ΑΡΧΕΣ
1. Πλαστική, Επανορθωτική και Αισθητική Χειρουργική είναι η ιατρική ειδικότητα, η οποία αντιμετωπίζει σε
οξεία ή χρόνια κατάσταση παθήσεις, συγγενούς ή επίκτητης αιτιολογίας, απότοκους τραύματος, νοσήματος,
νεοπλάσματος, εκφυλιστικής βλάβης ή γήρανσης, σε
άτομα όλων των ηλικιών και των δύο φύλων.
2. Αντικειμενικός σκοπός της ιατρικής ειδικότητας της
Πλαστικής, Επανορθωτικής και Αισθητικής Χειρουργικής
είναι η αποκατάσταση ή η βελτίωση της λειτουργικότητας και η εξισορρόπηση προς το φυσιολογικό της εξωτε-
ρικής εμφάνισης και του «ευ ζην» του πάσχοντος ατόμου.
Άρθρο 2
ΕΚΠΑΙΔΕΥΤΙΚΟ ΠΡΟΓΡΑΜΜΑ ΔΙΑΡΘΡΩΣΗ ΕΚΠΑΙΔΕΥΣΗΣ
1. Η απόκτηση της ιατρικής ειδικότητας της Πλαστικής,
Επανορθωτικής και Αισθητικής Χειρουργικής προϋποθέτει εκπαίδευση έξι (6) ετών, τα οποία κατανέμονται
σύμφωνα με το άρθρο 1 του κεφαλαίου πρώτου της υπό
στοιχεία Γ5α/Γ.Π.οικ.64843/29-08-2018 υπουργικής απόφασης «Σύσταση, μετονομασία ιατρικών ειδικοτήτων,
καθορισμός χρόνου και περιεχομένου άσκησης για την
απόκτηση τίτλου ειδικότητας» (Β’ 4138).
Άρθρο 3
ΓΝΩΣΤΙΚΟ ΑΝΤΙΚΕΙΜΕΝΟ
Η εκπαίδευση στην ιατρική ειδικότητα της Πλαστικής,
Επανορθωτικής και Αισθητικής Χειρουργικής περιλαμβάνει τη διάγνωση και την προεγχειρητική, διεγχειρητική
και μετεγχειρητική αντιμετώπιση των εξής θεματικών
αντικειμένων:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
22 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 119
23.01.2025 11:06:09
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 119/22.01.2025
1. Επούλωση τραύματος - αρχές πλαστικής εγχειρητικής τεχνικής.
2. Δερματικά και άλλα ιστικά μοσχεύματα - Αλλομοσχεύματα.
3. Αρχές και φυσιολογία της χειρουργικής των δερματικών κρημνών.
4. Οι αγγειακές ανατομικές (αγγειοσώματα) περιοχές
της επιφάνειας του σώματος.
5. Αρχές των μυϊκών, μυοδερματικών και σύνθετων
κρημνών.
6. Αρχές και τεχνικές της μικροχειρουργικής.
7. Αρχές και τεχνικές της διάτασης των ιστών.
8. Ενθέματα.
9. Εγκαύματα διαφόρου αιτιολογίας (θερμικής, ηλεκτρικής, χημικής ή εξ ακτινοβολίας), άμεση και απώτερη
αντιμετώπιση καθώς και αντιμετώπιση των μετεγκαυματικών ουλών.
10. Κακώσεις μαλακών μορίων και σκελετού σπλαχνικού κρανίου.
11. Επανορθωτική χειρουργική των βλεφάρων, περιοφθαλμική χειρουργική, οφθαλμοπλαστική και αποκα-
τάσταση κόγχου.
12. α) Επανορθωτική ρινοπλαστική σε ένα ή περισσότερους χρόνους.
β) Ρινοπλαστική και αποκατάσταση του ρινικού διαφράγματος.
γ) Αισθητική ρινοπλαστική και επανεγχειρήσεις.
δ) Ρινοπλαστική για θεραπεία της αναπνευστικής, (ρινικής και στοματικής) δυσχέρειας.
13. Συγγενείς ανωμαλίες και επανορθωτική χειρουργική του πτερυγίου του ωτός, ωτοπλαστική.
14. Παράλυση του προσωπικού νεύρου, αποκατάσταση με νευρικά μοσχεύματα, τοπικούς και ελεύθερους
λειτουργικούς κρημνούς.
15. Βλεφαροπλαστική και ρυτιδοπλαστική προσώπου.
16. Συγγενείς ανωμαλίες και νοσήματα της κεφαλής και
τραχήλου, συμπεριλαμβανομένων των κρανιοπροσωπικών ανωμαλιών και των σχιστιών χείλους - υπερώας.
17. Διορθωτικές επανεγχειρήσεις των σχιστιών.
18. Όγκοι κεφαλής και τραχήλου παίδων και ενηλίκων,
συμπεριλαμβανομένων των όγκων της παρωτίδας και
της στοματικής κοιλότητος.
19. Αγγειακές (απλές και σύνθετες) ανωμαλίες του δέρματος και των μαλακών μορίων.
20. Επίκτητο και συγγενές λεμφοίδημα.
21. Κακοήθεις και καλοήθεις όγκοι του δέρματος, των
βλεννογόνων και των μαλακών μορίων (διάγνωση, φαρμακευτική, συντηρητική και χειρουργική θεραπεία).
22. Επανορθωτική χειρουργική του κορμού, του θωρακικού τοιχώματος και των συγγενών ανωμαλιών.
23. Κατακλίσεις.
24. Πλαστική των κοιλιακών τοιχωμάτων, κρεμάμενη
κοιλία, κοιλιοκήλη και συγγενείς ανωμαλίες.
25. Χειρουργική του μαστού: Συγγενείς ανωμαλίες,
καλοήθεις και κακοήθεις παθήσεις, ογκοπλαστική και
αποκατάσταση μετά από μαστεκτομή. Μαμοπλαστική,
αυξητική και μειωτική αποκατάσταση μαστού.
26. Λιποδυστροφίες, εξωτερική διαμόρφωση της περιμέτρου του σώματος και δερμολιπεκτομές.
27. Επανορθωτική και αισθητική χειρουργική των κάτω
άκρων.
28. Επανορθωτική χειρουργική των έξω γεννητικών
οργάνων, της ουρήθρας άρρενος και θήλεος και τις εγχειρητικές τεχνικές επαναπροσδιορισμού του φύλου.
29. Χειρουργική άνω άκρου και άκρας χειρός, επανορθωτική και αισθητική.
30. Χειρουργική των καμπτήρων και εκτεινόντων τενόντων, άνω και κάτω άκρου και τενοντομεταφορές.
31. Επανορθωτική χειρουργική των περιφερικών
νεύρων.
32. Αποκατάσταση των συγγενών, επίκτητων και μετατραυματικών βλαβών του βραχιονίου πλέγματος.
33. Χειρουργική αποκατάσταση των συνδρόμων εκ
πιέσεως των περιφερικών νεύρων και του καρπιαίου
σωλήνα.
34. Επανασυγκολλήσεις των άκρων και των δακτύλων.
35. Χειρουργική αποκατάσταση του αντίχειρα και των
δακτύλων.
36. Μικροχειρουργική μεταφορά ελεύθερων κρημνών
(δέρματος, περιτονίας, μυός, οστού και σύνθετοι).
37. Συντηρητική και χειρουργική θεραπεία της Νόσου
«Dupuytren».
38. Συγγενείς ανωμαλίες της χειρός και του αντιβραχίου.
39. Αισθητική, κοσμητική χειρουργική και συμπληρωματικές παρεμβάσεις αισθητικής ιατρικής, βουτιλινικής
τοξίνης, συνθετικών παραγώγων υαλουρονικού οξέος
και άλλων συνθετικών ιστοσυμβατών υλικών.
40. Εφαρμογές τεχνικών ενδοσκοπικής χειρουργικής
στην Πλαστική Χειρουργική.
41. Εφαρμογές σύγχρονων και προηγμένων τεχνολογικά «LASERS» στην Πλαστική Χειρουργική, για τη θε-
ραπεία του δέρματος, των τριχοθυλακίων και λοιπών
εξαρτημάτων του δέρματος και των βλεννογόνων.
42. Εγχειρητικές τεχνικές λιποαναρρόφησης, λιπομεταφοράς και βλαστοκυττάρων.
43. Συντηρητική θεραπεία και χειρουργική αποκατάσταση της ιδιοπαθούς, επίκτητης και μετατραυματικής
αλωπεκίας.
44. Συντηρητική και χειρουργική θεραπεία των σημείων διέγερσης της ημικρανίας.
45. Χρήση δερματοστιξίας στην Πλαστική Χειρουργική, θεραπευτική προσέγγιση στις παρενέργειες και στα
ανεπιθύμητα συμβάματα.
46. Ιστορία της Πλαστικής Χειρουργικής.
Άρθρο 4
ΠΕΡΙΕΧΟΜΕΝΟ ΕΚΠΑΙΔΕΥΣΗΣ
1. Πρώτη (1η) εκπαιδευτική περίοδος - Γενική Χειρουργική: δύο (2) έτη
Σκοπός της εκπαίδευσης δύο (2) ετών στη Γενική Χειρουργική είναι η απόκτηση ικανοτήτων για τη διαχείριση
ασθενών που προσέρχονται με ένα εύρος επειγόντων και
χρονίων συμπτωμάτων διαφόρων χειρουργικών παθήσεων. Προκειμένου να είναι εφικτό αυτό θα πρέπει ο/η
ειδικευόμενος/-η να αποκτήσει τα ακόλουθα στη διάρκεια της διετούς εκπαίδευσης στην Γενική Χειρουργική.
α) Γνώσεις Βασικών Επιστημών που είναι απαραίτητες
στην εξάσκηση της Γενικής Χειρουργικής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 119/22.01.2025
αα) Ανατομία.
αβ) Φυσιολογία.
αγ) Φαρμακολογία - ασφαλής συνταγογράφηση.
αδ) Παθοφυσιολογία διαφόρων χειρουργικών παθήσεων- συμπτωμάτων.
αε) Γνώσεις Μικροβιολογίας.
αστ) Γνώσεις διαγνωστικής και επεμβατικής ακτινολογίας.
β) Αντιμετώπιση συνήθων χειρουργικών παθήσεων:
βα) Εκτίμηση και κλινική εξέταση, αρχική διερεύνηση
και αρχική αντιμετώπιση συνήθων χειρουργικών παθήσεων.
ββ) Επαρκής γνώση συνήθων χειρουργικών παθήσεων και κατανόηση της εύστοχης συνεργασίας με άλλες
ειδικότητες για την αντιμετώπισή τους.
γ) Ανάπτυξη βασικών χειρουργικών δεξιοτήτων:
γα) Προεγχειρητική προετοιμασία ασθενών.
γβ) Ασφαλής χρήση και χορήγηση τοπικών αναισθητικών.
γγ) Γνώση της ορθής χρήσης των χειρουργικών εργαλείων.
γδ) Ασφαλείς χειρισμοί των ιστών.
γε) Διατομή και σύγκλειση επιφανειακών ιστών με
ακρίβεια.
γστ) Γνώση χειρουργικών κόμβων, χρήσης διαθερμίας,
αιμόστασης επιπολής αγγείων.
γζ) Κατανόηση των βασικών αρχών των αναστομόσεων και της λαπαροσκοπικής χειρουργικής.
γη) Ανάπτυξη ικανοτήτων αποτελεσματικής βοήθειας
σε χειρουργικές πράξεις οικείες και άγνωστες.
δ) Βασικές αρχές εκτίμησης του/της χειρουργικού
ασθενούς:
δα) Χειρουργική εκτίμηση ασθενούς.
δβ) Λήψη ιστορικού του/της ασθενούς με ακριβή και
περιεκτική προσέγγιση του χειρουργικού του προβλήματος.
δγ) Πλήρης και ευδιάκριτη καταγραφή στον ιατρικό
φάκελο του/της ασθενούς.
δδ) Αναγνώριση προεγχειρητικών προβλημάτων.
δε) Γνώση της επαρκούς πληροφόρησης του ασθενούς
για την λήψη συναίνεσης.
ε) Περιεγχειρητική φροντίδα του/της χειρουργικού
ασθενούς:
εα) Εκτίμηση περιεγχειρητικού κινδύνου.
εβ) Συμμετοχή στην πραγματοποίηση του χειρουργείου με ασφαλή για τον/την ασθενή τρόπο.
εγ) Μετεγχειρητική φροντίδα του/της ασθενούς και
αναγνώριση των συνήθων μετεγχειρητικών επιπλοκών.
εδ) Συμμετοχή στον προγραμματισμό και στην περιεγχειρητική χορήγηση παραγόντων αίματος, υγρών και
τροφής.
στ) Εκτίμηση και αρχική αντιμετώπιση του τραύματος:
στα) Ασφαλής εκτίμηση πολυτραυματία.
στβ) Ασφαλής εκτίμηση και αρχική αντιμετώπιση
ασθενών με τραύματα:
• δέρματος και μαλακών μορίων
• θώρακος
• κεφαλής
• σπονδυλικής στήλης
• κοιλίας
• τρώση αγγείων
• μονήρη ή πολλαπλά κατάγματα - εξαρθρήματα
• εγκαύματα
ζ) Χειρουργική εκτίμηση του παιδιατρικού ασθενή:
Κατανόηση των ομοιοτήτων και των διαφορών παιδιατρικών και ενηλίκων ασθενών.
η) Γνώση της αντιμετώπισης του θνήσκοντος ασθενούς.
θ) Γνώση των βασικών αρχών της μεταφοράς ιστών
και οργάνων.
2. Δεύτερη (2η) εκπαιδευτική περίοδος- Πλαστική,
Επανορθωτική και Αισθητική Χειρουργική: τρία (3) έτη
α) Αρχές επανορθωτικής και αισθητικής πλαστικής
χειρουργικής:
αα) Επούλωση και αποκατάσταση τραύματος.
αβ) Ελεύθερη μεταφορά μοσχευμάτων.
αγ) Ιστική μεταφορά με αγγειακό μίσχο.
αδ) Ιστική μεταφορά με μικροαναστόμωση.
αε) Χρήση μη αυτόλογων μοσχευμάτων / εμφυτευμάτων.
αστ) Επιλογή ασθενών.
αζ) Ουλές: εμφάνιση, συμπεριφορά, υπερτροφικές /
χηλοειδή, παθολογικές, διαχείριση.
αη) Αντιμετώπιση καλοήθων δερματικών παθήσεων
(όπως δερμοστιξίες, σπίλοι).
αθ) Laser.
β) Διαχείριση επείγοντος τραύματος:
βα) Τραύματα χειρός, συμπεριλαμβανομένων μαλακών μορίων, τενόντων, νεύρων, αγγείων και οστών.
Φλεγμονές χειρός.
ββ) Τραύματα μαλακών μορίων προσώπου, κατάγματα
ρινός, ζυγωματικού και αρχές αντιμετώπισης καταγμάτων άνω και κάτω γνάθου.
βγ) Τραύματα κάτω άκρου, συμπεριλαμβανομένων
επιπεπλεγμένων καταγμάτων.
γ) Εγκαύματα:
γα) Ανάνηψη και αντιμετώπιση εγκαύματος, συμπεριλαμβανομένων εισπνευστικής βλάβης, διατροφής και
επιμόλυνσης.
γβ) Αρχική αντιμετώπιση εγκαυματικού τραύματος.
γγ) Τύποι και εντοπίσεις εγκαυμάτων.
γδ) Κάλυψη εγκαυματικού τραύματος.
γε) Διαχείριση μετεγκαυματικών ουλών- χειρουργική
αποκατάσταση.
γστ) Επανόρθωση εγκαυματικού προσώπου, ψυχολογική υποστήριξη.
δ) Παιδιατρική πλαστική χειρουργική:
δα) Γενικές αρχές και αντιμετώπιση χειλεογναθουπερωϊοσχιστίας.
δβ) Γενικές αρχές κρανιοπροσωπικής χειρουργικής.
δγ) Γενικές αρχές αντιμετώπισης υποσπαδία.
δε) Γενικές αρχές συγγενών ανωμαλιών χειρός.
δστ) Αφεστώτα ώτα.
ε) Κακοήθη νεοπλάσματα δέρματος:
εα) Μελάνωμα, συμπεριλαμβανομένου μεταστατικής
επινέμησης σε επιχώριους λεμφαδένες, διαχείρηση άλλων μεταστάσεων.
εβ) Ακανθοκυτταρικά και βασικοκυτταρικά καρκινώματα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 119/22.01.2025
εγ) Σαρκώματα μαλακών μορίων, δέρματος και άλλων
ιστών.
εδ) Μη χειρουργικοί τρόποι αντιμετώπισης.
εε) Χειρουργική αντιμετώπιση κακοήθων νεοπλασιών
δέρματος και μαλακών μορίων συμπεριλαμβανομένων
ριζικών λεμφαδενικών καθαρισμών: βουβωνικού, μασχαλιαίου και τραχηλικού.
στ) Όγκοι κεφαλής και τραχήλου:
στα) Διαχείριση - διάγνωση και χειρουργική θεραπεία
όγκων του δέρματος, του στόματος, της υπερώας και
της ρινός.
στβ) Χειρουργικές εκτομές- αποκαταστάσεις, λεμφαδενικός καθαρισμός.
στγ) Λειτουργική και αισθητική αποκατάσταση, αποκατάσταση γνάθων.
στδ) Όγκοι σιελογόνων αδένων: διάγνωση, συντηρητική και χειρουργική αντιμετώπιση.
στε) Αποκατάσταση παράλυσης προσωπικού νεύρου.
ζ) Επανορθωτική και αισθητική πλαστική χειρουργική
κεφαλής και τραχήλου:
ζα) Αποκατάσταση και επανόρθωση προσωπικών ελλειμμάτων, επανόρθωση άνω και κάτω χειλέων,
ζβ) Χειρουργική και συντηρητική θεραπεία ρυτίδων.
ζγ) Επανόρθωση δερματικών ελλειμμάτων ρινός, σκολίωση ρινικού διαφράγματος, επανορθωτική, αισθητική
και λειτουργική ρινοπλαστική.
ζδ) Εκτομή όγκων άνω και κάτω βλεφάρων, αποκατάσταση ελλειμμάτων, επανόρθωση οφρύων, ανόρθωση
οφρύος (brow lift), βλεφαροπλαστική,
ζε) Περικογχική, ενδοκογχική και περιοφθάλμια πλαστική χειρουργική: χειρουργική αντιμετώπιση βλεφαρόπτω-
σης, βλεφαροχάλασης. Υπερλίπωσης, εκτροπίου- εντροπίου, βλεφαροφίμωσης, ανοφθαλμίας, εξόφθαλμου και
αποκατάσταση δακρυϊκής αποχέτευσης.
ζστ) Εκτομή όγκων πτερυγίου ωτός, υφολική και ολική
αποκατάσταση ωτός. Αρχές αποκατάστασης μικρωτίας
και ανωτίας, προσθετική συμπεριλαμβανομένης οστεοενσωμάτωσης. Σχιστίες λοβίου ωτός. Υπερτροφικής ου-
λές - Χηλοειδή.
η) Κρανιοπροσωπική χειρουργική:
ηα) Γενικές αρχές εκτίμησης, κρανιοσυνοστεώσεων,
κρανιοπροσωπικών δυσοστώσεων. Μετωπορινική και
κρανιομετωπορινική δυσπλασία, κογχικές δυστοπίες,
όψιμη πλαγιοκεφαλία, ημιπροσωπική μικροσωμία.
ηβ) Σύνδρομα ιστικών ελλειμμάτων: ημιπροσωπική
μικροσωμία, σ.Teacher Collins, σ.Binder, σύνδρομα ελλειμματικής γνάθου, σ. Pierre Robin.
ηγ) Σύνδρομα υπερανάπτυξης: ημιπροσωπική υπερτροφία, διάχυτη λιπωμάτωση, ιστικές υπεραναπτύξεις
από αγγειακές δυσπλασίες, σ. Beckwith Wiedemann.
ηδ) Χειρουργική κόγχου: υπερτελορισμός, μικρόφθαλμος.
ηε) Όγκοι παίδων και ενήλικων.
θ) Χειλεο-γναθο-υπερωϊοσχιστία:
θα) Ενδείξεις, αρχές και εφαρμογή πρωτογενούς και
δευτερογενούς αποκατάστασης μαλακών μορίων, φατνιακή οστική μεταμόσχευση.
θβ) Τεχνικές ρινοπλαστικής σε έδαφος σχιστιών, αρχές
ορθοδοντικής και ορθογναθικής αποκατάστασης.
θγ) Φαρυγγοπλαστική, αρχές διαμόρφωσης και διερεύνησης διαταραχών λόγου.
ι) Χειρουργική χειρός:
ια) Νόσος Dupuytren.
ιβ) Σύνδρομο καρπιαίου σωλήνα.
ιγ) Τραύμα και μετατραυματικές αποκαταστάσεις.
ιδ) Συγγενείς ανωμαλίες.
ιε) Όγκοι.
ιστ) Ρευματοειδής αρθρίτιδα.
ια) Επανορθωτική και αισθητική χειρουργική μαστού:
ιαα) Καλοήθεις και κακοήθεις όγκοι μαστού.
ιαβ) Γυναικομαστία.
ιαγ) Σύνδρομο Poland.
ιαδ) Αποκατάσταση μαστού κατόπιν μαστεκτομής και
ογκεκτομής, ογκοπλαστική.
ιαε) Χειρουργική μαστού, υποδόρια μαστεκτομή.
ιαστ) Μειωτική μαστού.
ιαζ) Αυξητική μαστού.
ιαη) Μαστοπλαστικές, μαστοπηξία και λιπομεταφορά.
ιβ) Επανορθωτική και αισθητική πλαστική χειρουργική
κορμού και άκρων:
ιβα) Αποκατάσταση ελλειμμάτων θωρακικού και κοιλιακού τοιχώματος.
ιββ) Χοανοειδής θώρακας.
ιβγ) Κοιλιοπλαστικές, συμπεριλαμβανομένης συμπληρωτικής λιπαναρρόφησης.
ιβδ) Χειρουργική κατακλίσεων και ελκών.
ιβε)Αντιμετώπιση λιποδυστροφιών με αναρροφητική
λιπογλυπτική και δερματολιπεκτομές.
ιγ) Χειρουργική αποκατάσταση μετά από μαζική απώλεια βάρους.
ιδ) Τραύμα κάτω άκρων:
ιδα) Συντηρητική και χειρουργική αποκατάσταση μειζόνων τραυμάτων μαλακών μορίων.
ιδβ) Ακρωτηριασμοί, προθέσεις.
ιδγ) Αντιμετώπιση λιποδυστροφιών με δερματολιπεκτομή και αναρροφητική ή προσθετική λιπογλυπτική.
ιδδ) Χειρουργική αποκατάσταση μελών.
ιε) Διοίκηση:
ΕΣΥ, Ιδιωτικός φορέας, ιατρονομικά, προετοιμασία ιατρικών εκθέσεων, έλεγχος ποιότητας και αποδοτικότητας
(audit), Κώδικας Δεοντολογίας.
3. Τρίτη (3η) εκπαιδευτική περίοδος:
α) Έξι (6) μήνες σε Τμήμα Πλαστικής Χειρουργικής Παίδων ή σε Τμήμα Χειρουργικής Παίδων. Ο χρόνος πραγ-
ματοποίησης της άσκησης στο εξάμηνο αποφασίζεται
από τον Διευθυντή της Εκπαιδευτικής Μονάδας.
β) Έξι (6) μήνες σε Τμήμα ειδικότητας του Χειρουργικού Τομέα. Το εξάμηνο είναι επιλογή του/της ειδικευό-
μενου/-ης και ο χρόνος πραγματοποίησης της άσκησης
αποφασίζεται από τον Διευθυντή της Εκπαιδευτικής
Μονάδας.
Άρθρο 5
ΙΑΤΡΙΚΕΣ ΠΡΑΞΕΙΣ - ΕΓΧΕΙΡΗΣΕΙΣ - ΔΕΞΙΟΤΗΤΕΣ
1. Ο/Η πλαστικός χειρουργός κατά τον χρόνο ειδίκευσής του/της στην ιατρική ειδικότητα της Πλαστικής,
Επανορθωτικής και Αισθητικής Χειρουργικής πρέπει
να αποκτήσει εξειδικευμένες γνώσεις αναφορικά με τη
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 119/22.01.2025
διάγνωση προεγχειρητική, διεγχειρητική και μετεγχειρητική αντιμετώπιση με κατάλληλες επανορθωτικές τε-
χνικές των παρακάτω θεματικών αντικειμένων, τα οποία
αποτελούν πρωταρχική ευθύνη της ειδικότητας του/της:
α) Τραύμα ή φλεγμονές του δέρματος και υποδορίου
ιστού οφειλόμενες σε κακώσεις.
β) Γναθοπροσωπικά τραύματα.
γ) Εγκαύματα διαφόρου αιτιολογίας (θερμικής- ηλεκτρικής - χημικής ή από ακτινοβολία), συμπεριλαμβα-
νομένων όλων των σταδίων αντιμετώπισης μέχρι και
την αποκατάσταση.
δ) Χειρισμός και αποκατάσταση δυσμορφιών λόγω
τραύματος.
ε) Συγγενείς δυσπλασίες και νοσήματα της κεφαλής
και τραχήλου, συμπεριλαμβανομένων και των κρανιοπροσωπικών ανωμαλιών και σχιστιών χείλους - υπερώας.
στ) Κακοήθεις και καλοήθεις όγκοι δέρματος - βλεννογόνων- μαλακών μορίων συμπεριλαμβανομένης και της
αντιμετωπίσεως των επιχωρίων λεμφαδένων.
ζ) Όγκοι της κεφαλής και του τραχήλου.
η) Συγγενείς ή επίκτητες δυσμορφίες του κορμού και
των άκρων ή άλλων σημείων του σώματος.
θ) Λεμφοιδήματα.
ι) Συγγενείς και επίκτητες ανωμαλίες των έξω γεννητικών οργάνων και της ουρήθρας, άρρενος και θήλεος.
ια) Προβλήματα δέρματος και μαλακών μορίων απότοκα κινητικών διαταραχών- κατακλίσεις.
ιβ) Όλα τα αντικείμενα της χειρουργικής χειρός.
ιγ) Εγχειρητική των περιφερικών νεύρων.
ιδ) Χειρουργική του μαστού: Συγγενείς ανωμαλίες,
καλοήθεις και κακοήθεις παθήσεις, ογκοπλαστική, και
αποκατάσταση μετά από μαστεκτομή, μειωτική - αυξητική μαστών και μαστοπηξία.
ιε) Όλα τα αντικείμενα της αισθητικής χειρουργικής.
2. Ο/Η πλαστικός χειρουργός πρέπει να:
α) Κατέχει τις βασικές θεωρητικές γνώσεις που σχετίζονται με όλα τα ανωτέρω θεματικά αντικείμενα.
β) Με την ολοκλήρωση της εκπαίδευσης του/της, είναι
εξοικειωμένος/-η με όλες τις μεθόδους αποκατάστασης
που αφορούν το δέρμα και τους υποκείμενους ιστούς,
όπως την χρήση (ελεύθερων) ιστικών μοσχευμάτων,
κρημνών, έμμισχων και ελεύθερων (με μικροαγγειακές
αναστομώσεις) καθώς και τη χρήση συνθετικών ενθεμάτων.
γ) Είναι εξοικειωμένος/-η με την εφαρμογή ενδοσκοπικών τεχνικών για θεραπευτικούς ή διαγνωστικούς
λόγους.
δ) Είναι εξοικειωμένος/-η στη διάρκεια της ειδικότητας με την αντιμετώπιση της εγκαυματικής νόσου στο
σύνολο της: τόσο στην τοπική θεραπεία όσο και στις
συστηματικές επιπλοκές του εγκαύματος. Αυτό προϋποθέτει εκπαίδευση σε Κλινική που νοσηλεύει ικανό αριθμό
εγκαυματιών ασθενών.
3. Ο/Η ειδικευόμενος/-η μετέχει ως βοηθός σε μεγάλο
αριθμό διαφόρων χειρουργικών επεμβάσεων πλαστικής
χειρουργικής και εκτελεί υπό επίβλεψη σημαντικό αριθμό βασικών επεμβάσεων. Κατά τη διάρκεια των τριών (3)
ετών (παρ. 2 άρθρου 4), ο/η ειδικευόμενος/-η πρέπει να
εκτελέσει ο/η ίδιος/-α τις βασικές επεμβάσεις, σύμφωνα
με το υπόδειγμα του βιβλιαρίου εκπαίδευσης ειδικευομένων, υπό την επίβλεψη του ειδικευμένου προσωπικού
της Κλινικής.
4. Ο/Η ειδικευόμενος/-η πρέπει να είναι ικανός/-η να
εφαρμόσει σε πρακτικό επίπεδο τις γνώσεις του στην
αντιμετώπιση ποικίλων προβλημάτων επιλέγοντας τις
κατάλληλες επανορθωτικές τεχνικές προς όφελος των
πασχόντων. Οφείλει να προσφέρει την εμπειρία του και
την εξειδίκευσή του σε συνεργασία με συναδέλφους
άλλων ειδικοτήτων δια την αντιμετώπιση πολύπλοκων
καταστάσεων.
5. Ο/Η πλαστικός χειρουργός μετά την ολοκλήρωση της ειδίκευσης του/της, είναι δυνατόν να επιδιώξει
μονομερή περαιτέρω εκπαίδευση σε βάθος, σε ένα ή
περισσότερα αντικείμενα της ειδικότητας, ενδεικτικά
αναφέρονται τα κάτωθι:
α) Χειρουργική Χειρός.
β) Κρανιοπροσωπική Χειρουργική.
γ) Μικροχειρουργική.
δ) Εγκαύματα (Αντιμετώπιση - Μονάδα Εγκαυμάτων).
ε) Χειρουργική Ογκολογία Δέρματος και Μαλακών
Μορίων.
στ) Αισθητική Χειρουργική.
6. Η Πλαστική, Επανορθωτική και Αισθητική Χειρουργική είναι μια δημιουργική και δυναμικά εξελισσόμενη
ιατρική ειδικότητα, η οποία υποχρεώνει τον/την Πλαστικό/-ή Χειρουργό σε συνεχή ενημέρωση και επιμόρ-
φωση, για τη διατήρηση υψηλού επιπέδου γνώσεων και
δεξιοτήτων.
Άρθρο 6
ΒΙΒΛΙΑΡΙΟ ΕΚΠΑΙΔΕΥΣΗΣ
Εγκρίνεται το βιβλιάριο εκπαίδευσης ειδικευομένων
όπως περιλαμβάνεται στην υπ’ αρ. 1218/19-09-2023
απόφαση της Διοικούσας Επιτροπής του ΚΕ.Σ.Υ. ως
αναπόσπαστο μέρος αυτής και παρέχεται στους/στις
ειδικευομένους/-ες από τα εκπαιδευτικά κέντρα.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 18 Δεκεμβρίου 2024
Ο Υφυπουργός
ΜΑΡΙΟΣ ΘΕΜΙΣΤΟΚΛΕΟΥΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 119/22.01.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200119.pdf | Tokens: 23073]